Cum a scăpat o pizzerie din Cluj-Napoca de o amendă ANPC de 30.000 de lei.
O pizzerie din Cluj-Napoca a scăpat de amenda ANPC de 30.000 de lei. Inspectorii au găsit larve pe pizza cu hribi, dar Instanța i-a dat câștig de cauză patronului pizzeriei. "Produsele naturale pot conține larve", spun judecătorii.
Este perfect normal să găseşti larve pe pizza de la restaurant. Asta este concluzia Judecătoriei Cluj-Napoca, ce i-a dat câştig de cauză patronului unei pizzerii.Protecţia Consumatorului a verificat o pizzerie din Cluj-Napoca şi a găsit larve pe pizza cu hribi. Automat, a venit şi amenda: 30.000 lei.Patronul s-a dus în Instanţă să se plângă şi, culmea, a scăpat de amendă."Este cunoscut că produsele naturale pot conține anumiți germeni sau larve (…) Ca atare, instanţa consideră că procesul-verbal de contravenţie contestat este lipsit de temeinicie şi se impune anularea acestuia", arată motivarea deciziei date de Judecătoria Cluj-Napoca.Mai mult, Protecţia Consumatorului trebuie să-i plătească patronului pizzeriei 2.230 lei cheltuieli de judecată. Decizia poate fi atacată.